Denne artikkelen omhandler animasjonsfilmen fra 2001.  For romanen av Charles Dickens, se En julefortelling.

***Charles Dickens' En julefortelling*** (originaltittel ***Christmas Carol: The Movie***) er en britisk-amerikansk animasjonsfilm fra 2001, basert på Charles Dickens' *En julefortelling*. Filmen ble regissert av Jimmy T. Murakami, mens Simon Callow, Kate Winslet, Winslets søster Beth Winslet og Nicolas Cage stemmer i originalversjonen. Denne filmversjonen er annerledes fra de foregående filmene, og rollefigurene Belle og gamle Joe har mer prominente roller.

Filmen ble ikke utgitt i Norge før november 2003, og ble da møtt med negativ kritikk; Jon Selås fra *VG* kalte den «dyster, sjarmløs og dårlig animert». Nils Ole Oftebro, Andrea Bræin Hovig, Jan Grønli, Berit Bomann og Finn Schau har norske stemmer. I forbindelse med filmen utga Kate Winslet singelen «What If», som ble en kommersiell suksess i flere europeiske land.

Handlingsreferat
----------------

I 1867 ankommer Charles Dickens et teater i Boston, og forteller historien om "A Christmas Carol".

I London en julaften, deles ikke julegleden av en pengeutlåner ved navn Ebenezer Scrooge. Han på vei tilbake til jobben sin på børsen, og beordrer en kriminell ved navn Old Joe å arrestere klientene hans som skylder ham gjeld, inkludert Dr Lambert, som med flere andre klienter blir låst inne i fengsel. Belle, en middelaldrende sykepleier, og en gammel kjæreste av ham, blir informert av Scrooges kollega Leech at gjelden nå er overført til Scrooge. Belle går til Scrooges kontor, men oppdager at han er på forretningsreise. Belle gir et brev til Scrooges sekretær Bob Cratchit før han reiser for å besøke Dr. Lambert i fengsel.

Den kvelden nekter Scrooge å spise sammen med sin nevø Fred, og tømmer bevisst en bøtte kaldt vann over Bobs yngste sønn Tiny Tim. Etterpå hjemsøkes Scrooge av spøkelser etter sin avdøde partner Jacob Marley som straffes for sin egoisme når han levde. Han advarer Scrooge om at han også vil bli hjemsøkt av tre ånder, og den første vil ringe klokken en om morgenen. Til tross for dette fortsetter Scrooge sin egoisme, blant annet ved å nekte å donere penger til forskjellige gode formål.

Etter at Scrooge har lagt seg, ser han Ghost of Christmas Past som tar ham tilbake til ungdomsårene hans. Sccrooge ser hvordan han var uønsket og foraktet av hans far, James Emanuel Scrooge. Han begynner sim lærling hos en mann kalt Fezziwig, og Scrooge var lykkelig under hans ledelse som behandlet ham som en sønn. Den neste ånden var The Ghost of Christmas Present som viser ham hvordan andre mennesker feirer jul, inkludert Fred, Cratchit, og den syke Tiny Tim. 

Den tredje og siste ånden "The Ghost of Christmas Yet To Come" viser Scrooge hva som kommer til å skje i fremtiden. Tiny Tim kommer til å dø, og familien sørger over barnet deres. Spøkelset til Marley returnerer ham til nåtiden, og åndene håper at Scrooge lærer av alle disse opplevelsene, og blir en snillere person.

Medvirkende
-----------

* Simon Callow – Charles Dickens/Ebenezer Scrooge
* Kate Winslet – Belle
* Nicolas Cage – Jacob Marley
* Jane Horrocks – Julespøkelse fra fortiden
* Michael Gambon – Julespøkelse fra nåtiden
* Rhys Ifans – Bob Cratchit
* Juliet Stevenson – Emily Cratchit
* Robert Llewellyn – Old Joe
* Beth Winslet – Fan
* Colin McFarlane – Albert Fezziwig

Referanser
----------

1. ↑  Walker, Alexander (6. desember 2001). «Scrooge by name (Film)». *Evening Standard*. Associated Newspapers Company.  Bruk av `|besøksdato=` krever at `|url=` også er angitt. (hjelp)
2. ↑  Selås, Jon (20. november 2003). «Et julemareritt». *VG*. Besøkt 15. juli 2015.

Eksterne lenker
---------------

* (en) *Charles Dickens' En julefortelling* på Internet Movie Database Rediger på Wikidata

* (da) *Charles Dickens' En julefortelling* i Danmark Nationale Filminstitut Rediger på Wikidata

* (en) *Charles Dickens' En julefortelling* på AllMovie Rediger på Wikidata

* (fr) *Charles Dickens' En julefortelling* på Allociné Rediger på Wikidata

* (nl) *Charles Dickens' En julefortelling* på MovieMeter Rediger på Wikidata

* (en) *Charles Dickens' En julefortelling* på Turner Classic Movies Rediger på Wikidata

* (en) *Charles Dickens' En julefortelling* på Rotten Tomatoes Rediger på Wikidata